CELEX: 62021TN0257
Language: el
Date: 2021-05-14 00:00:00
Title: Υπόθεση T-257/21: Αγωγή της 14ης Μαΐου 2021 — Basaglia κατά Επιτροπής

28.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/32
            
         
      Αγωγή της 14ης Μαΐου 2021 — Basaglia κατά Επιτροπής
      (Υπόθεση T-257/21)
      (2021/C 252/43)
      Γλώσσα διαδικασίας: η ιταλική
      
         Διάδικοι
      
      
         Ενάγων: Giorgio Basaglia (Μιλάνο, Ιταλία) (εκπρόσωποι: G. Balossi, F. Fimmanò και G. Borriello, δικηγόροι)
      
         Εναγομένη: Ευρωπαϊκή Επιτροπή
      
         Αιτήματα
      
      Ο ενάγων ζητεί από το Γενικό Δικαστήριο να υποχρεώσει την Ευρωπαϊκή Επιτροπή να αποκαταστήσει τη ζημία που υπέστη ο Giorgio Basaglia βάσει όσων εκτίθενται στην αγωγή του, λόγω εξωσυμβατικής ευθύνης, καταβάλλοντάς του αποζημίωση συνολικού ύψους τουλάχιστον 5 013 328,64.
      
         Λόγοι και κύρια επιχειρήματα
      
      Προς στήριξη της αγωγής του, ο ενάγων προβάλλει ένα λόγο και αφιερώνει ένα τμήμα αυτής στον ποσοτικό προσδιορισμό της ζημίας που υπέστη.
      Όσον αφορά την εξωσυμβατική ευθύνη στην υπό κρίση υπόθεση, ο ενάγων επισημαίνει τα εξής:
      
                  —
               
               
                  με την απόφαση της 23ης Σεπτεμβρίου 2020 (υπόθεση T-727/19, Basaglia κατά Επιτροπής) το Γενικό Δικαστήριο είχε ακυρώσει την απόφαση της Ευρωπαϊκής Επιτροπής περί απορρίψεως της αιτήσεως προσβάσεως στα έγγραφα που είχε υποβάλει ο ενάγων·
               
            
                  —
               
               
                  με την εν λόγω απόφαση, μεταξύ άλλων, επιβεβαιώθηκε ο παράνομος χαρακτήρας της συμπεριφοράς της Επιτροπής, καθόσον αυτή είχε μονομερώς περιορίσει το δικαίωμα προσβάσεως του ενάγοντος στα επίμαχα έγγραφα·
               
            
                  —
               
               
                  από την εν λόγω παράνομη συμπεριφορά προέκυψε προφανής ζημία, τόσο στις εκκρεμείς ποινικές διαδικασίες εις βάρος του αιτούντος, όσο και στις φορολογικές διαδικασίες ενώπιον του Ελεγκτικού Συνεδρίου — δεδομένου ότι και στις τρεις διαδικασίες ο αιτών δεν μπόρεσε να ασκήσει πλήρως τα δικαιώματά του άμυνας· και
               
            
                  —
               
               
                  υφίσταται προφανής αιτιώδης σύνδεσμος μεταξύ της παράνομης συμπεριφοράς και της προβαλλόμενης ζημίας.